**Myfyrwyr Adolygwyr**

**Cofnodi eich oriau gwirfoddoli**

Fel myfyriwr adolygydd, rydych chi'n rhoi o'ch amser i leisio'ch barn am ansawdd cyrsiau academaidd er mwyn helpu i fod o fudd i brofiad academaidd myfyrwyr. Fel gwirfoddolwr, mae hyn yn golygu y gallwch chi gofnodi'ch oriau a gweithio tuag at Wobr Aber! Yn ogystal â hyn, bydd eich rôl yn cael ei chofnodi ar eich trawsgrifiad HEAR.

Drwy gofnodi'ch oriau, nid yn unig y gallwch chi ennill cydnabyddiaeth am eich holl waith caled a'ch ymrwymiad gydol y flwyddyn, ond gallwch hefyd wella'ch cyflogadwyedd drwy ddefnyddio'r oriau, y sgiliau a'r gweithgareddau rydych chi'n eu cofnodi i ychwanegu at eich CV neu'ch cais am swydd.

**Pa oriau allwch chi eu cofnodi?**

* Hyfforddiant Myfyrwyr Adolygwyr
* Paratoi ar gyfer Paneli Cymeradwyo Cynlluniau a’u mynychu
* Paratoi ar gyfer Adolygiadau Cynllun Cyfnodol a'u mynychu
* Mynychu cyfarfodydd neu hyfforddiant a gynhelir gan Undeb y Myfyrwyr, e.e. Parthau

I ddechrau cofnodi'ch oriau a'ch sgiliau ewch i [www.aber.ac.uk/gwirfoddoli/cofnodieichoriau](http://www.aber.ac.uk/gwirfoddoli/cofnodieichoriau)

